Document ID: 31997R0142

KOMMISSIONENS FORORDNING (EF) Nr. 142/97 af 27. januar 1997 vedrørende indgivelse af oplysninger om bestemte eksisterende stoffer i henhold til Rådets forordning (EØF) nr. 793/93 (EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 793/93 af 23. marts 1993 om vurdering af og kontrol med risikoen ved eksisterende stoffer (1), særlig artikel 12, stk. 2, og
ud fra følgende betragtninger:
Kommissionen har brug for relevante oplysninger om bestemte stoffer for at kunne indlede revisionsproceduren i henhold til tiltrædelsesaktens artikel 69, 84 og 112, af de bestemmelser, der endnu ikke gælder i de nye medlemsstater; disse oplysninger skal være til rådighed før de oplysninger, der skal stilles til rådighed ifølge artikel 3 og 4 i forordning (EØF) nr. 793/93;
i henhold til artikel 12 kan fabrikanter og importører af stoffer, som menes at kunne indebære en alvorlig risiko for mennesker og miljø, anmodes om at levere oplysninger om disse stoffer;
i betragtning, af Kommissionens forordning (EF) nr. 1488/94 (2) udstikker principperne for vurdering af risikoen for mennesker og miljøet ved eksisterende stoffer i overensstemmelse med forordning (EØF) nr. 793/93;
bestemmelserne i denne forordning er i overensstemmelse med udtalelsen fra det udvalg, der er nedsat i medfør af artikel 15 i forordning (EØF) nr. 793/93 -
UDSTEDT FØLGENDE FORORDNING:
Artikel 1
Fabrikanter og importører af de stoffer, der er anført i bilaget til denne forordning, skal inden fire måneder efter denne forordnings ikrafttrædelse give alle relevante og foreliggende oplysninger om menneskets og miljøets udsættelse for de pågældende stoffer.
Oplysninger om udsættelse skal omfatte emissionen af det kemiske stof eller udsættelse af befolkningsgrupper eller miljømedier for stoffet i forskellige faser af stoffets livscyklus, jf. artikel 3, stk. 3, og bilag 1A i forordning (EF) nr. 1488/94, idet der ved
- befolkningsgrupper forstås arbejdstagere, forbrugere og offentligheden eksponeret gennem miljøet
- miljømedier forstås akvatisk miljø, terrestrisk miljø og luft; oplysninger om stoffets skæbne i rensningsanlæg for spildevand og om akkumulering af stoffet i fødekæden skal også tages i betragtning
- et stofs livscyklus forstås produktion, transport, opbevaring, anvendelse i præparater, anden fremstilling, brug, bortskaffelse eller genindvinding.
Artikel 2
Denne forordning træder i kraft ved offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. januar 1997.

Labels: 1
20
3
12
15